Franskmann uten armer og ben skal svømme «jorden rundt»
For 18 år siden måtte den nå 44 år gamle franskmannen amputere både armer og ben etter å ha fått 20.000 volt strøm gjennom kroppen i en ulykke. Men det satte ingen demper på livslysten til Croizon. I 2010 gjennomførte han bragden å svømme over Den engelske kanal. En utfordring som ga blod på tann. Nå, to år senere, slår han et slag for menneskeheten og vil svømme «jorden rundt». Sammen med sin partner Arnaud Chassery skal de linke verdenskontinentene sammen ved å svømme over en rekke smale stred som kobler kontinentene med hverandre.- Så uansett om vi har forskjellige politiske ståsted, eller hudfarge, eller funksjonshemminger, bor vi alle sammen på den samme planeten. Og det er den tydelige beskjeden vi ønsker å sende. Croizon forteller at suget etter en ny utfordring kom da han fikk smake på den fantastiske følelsen etter at han svømte over Den engelske kanal. - Når du har fått en høy dose av den type følelse blir det som et narkotikum, du kommer ikke over det, forteller han.Etappene er til sammen 85 kilometer og de vil tilbringe rundt 45 timer i vannet. Utover at det er lange strekk å svømme er det fysiske hindringer som gjør svømmeturene ekstra tøffe. Gibraltarstredet er kjent for sterke understrømmer, og ifølge Sky News må paret svømme raskere enn tre km/t for å greie å svømme over strømningene. For ikke å snakke om vanntemperaturene. Rødehavet holder seg på behagelige 26 grader, mens Beringstredet er isende kaldt med knapt null grader i vannet.
Philippe Croizon har allerede svømt over Den engelske kanal. Nå er han klar for en litt lengre svømmetur. Han skal svømme mellom kontinentene.